CELEX: 62013TN0520
Language: fi
Date: 2013-09-25 00:00:00
Title: Asia T-520/13: Kanne 25.9.2013 — Philip Morris Benelux v. komissio

23.11.2013   
            
            
               FI
            
            
               Euroopan unionin virallinen lehti
            
            
               C 344/65
            
         Kanne 25.9.2013 — Philip Morris Benelux v. komissio
   (Asia T-520/13)
   2013/C 344/120
   Oikeudenkäyntikieli: englanti
   
      Asianosaiset
   
   
      Kantaja: Philip Morris Benelux (Antwerpen, Belgia) (edustajat: asianajaja K. Nordlander ja Solicitor P. Harrison)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi
            
         
               —
            
            
               kumoamaan Euroopan komission pääsihteerin 15.7.2013 päivätyn päätöksen (jäljempänä riidanalainen toimenpide), jossa komissio hylkää kantajan pyynnön saada tutustua vaikutustenarviointikertomuksen, joka sisältyy komission ehdotukseen tarkistetuksi tupakkatuotedirektiiviksi, luonnoksiin, ja
            
         
               —
            
            
               velvoittamaan vastaajan korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, jonka mukaan komissio on riidanalaisen toimenpiteen antaessaan tehnyt ilmeisen arviointivirheen ja rikkonut asetuksen (EY) N:o 1049/2001 (1) 4 artiklan 3 kohtaa, koska se on väittänyt ja todennut, että asetuksen 4 artiklan 3 kohdan sekä ensimmäistä että toista alakohtaa (jotka ovat toisensa pois sulkevia) voidaan soveltaa samanaikaisesti samoihin kyseessä oleviin tosiseikkoihin.
            
         
               2)
            
            
               Toinen kanneperuste, jonka mukaan komissio on riidanalaisen toimenpiteen antaessaan rikkonut asetuksen (EY) N:o 1049/2001 4 artiklan 3 kohdan ensimmäistä alakohtaa, koska se on katsonut, että mainitussa alakohdassa säädetty suppea ja rajoitettu poikkeus on oikeuttanut sen, että komissio kieltäytyy ilmaisemasta kunkin tutustuttavaksi pyydetyn asiakirjan sisältämiä tietoja.
            
         
               3)
            
            
               Kolmas kanneperuste, jonka mukaan komissio on riidanalaisen toimenpiteen antaessaan rikkonut asetuksen (EY) N:o 1049/2001 4 artiklan 3 kohdan toista alakohtaa, koska tutustuttaviksi pyydetyissä asiakirjoissa ei ole kyse mielipiteistä eivätkä ne siten kuulu kyseisen asetuksen 4 artiklan 3 kohdan toisessa alakohdassa säädetyn poikkeuksen soveltamisalaan. Lisäksi on niin, että (i) pyydettyjen asiakirjojen sisältämien tietojen ilmaiseminen ei vahingoittaisi komission päätöksentekomenettelyä ja (ii) ylivoimainen yleinen etu edellyttää pyydettyjen asiakirjojen tietojen ilmaisemista.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).